NaiveNeuron/SloPal huggingface dataset:
Kvorka, Ján, poslanec NR SR (2018-06-13):
Ďakujem pekne, pán predsedajúci, za slovo. Ja pôjdem tak odzadu. Reagujem na pána poslanca Martina Fecka. Pozrieme sa na to v tej spoločnej správe, čo sa týka chýbajúce to písmeno „u“ v rámci toho, čo si tu predkladal. Môže to byť, samozrejme, preklep voľajaký. Čiže z toho by som voľakosi až moc nerobil, ale ďakujem za upozornenie. Mne sa vidí, že tiež som si to všimol, keď som to pozeral. Čo sa týka ďalšej veci, ktorú som si poznačil, je bod 33, ktorý si vyňal na osobitné hlasovanie. Dobre hovorím? No a potom by som sa chcel pozastaviť pri tej petícii rybárov. Aj pán poslanec Krajkovič (pozn. red.: správne „Krajčí“) na ňu reagoval. Neviem, či ste mali možnosť vidieť, ako tá petícia vyzerá a o čo tam išlo. A troška považujem za zmätočné a mylné, keď sa vyjadrujeme, že tu 50-tisíc rybárov podpísalo sa pod tú petíciu, čo je zhruba hore-dole voľajaká tolerancia, pravda, že sa tí rybári pod tú petíciu podpísali, ale to neni o tom, že v tej petícii vyjadrovali oni nesúhlas. A ja si dovolím citovať teraz presne, aby ste, aby ste počuli, že tá petícia obsahuje dva body. Bod jeden hovorí o bodoch 3, 4, 5, 6, kde vlastne ako oni si navrhujú tieto veci a v mnohom sa to upravilo podľa toho, aby to vychádzalo, ale dôležitý z tohto pohľadu, lebo to vnáša potom taký pohľad na to, že je petícia, kde svojou legislatívnou činnosťou žiadajú o urýchlené prijatie nového zákona. Toto je podstatné. V tejto petícii je takýto bod a to podpísalo 50-tisíc rybárov... (Prerušenie vystúpenia časomerom.)
A. Belousovová, podpredsedníčka NR SR: (2007-06-20):
Ďalšia faktická, pán poslanec Micheľ, nech sa páči.
Gašpar, Tibor, poslanec NR SR (2024-02-08):
Hlasujeme o bode 66 pozmeňujúceho návrhu poslanca Galka.
Bugár, Béla, podpredseda NR SR (2018-05-09):
Pán poslanec Grendel.
A. Belousovová, podpredsedníčka NR SR: (2008-04-10):
vládnom návrhu zákona o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov . Vládny návrh zákona ste dostali pred prvým čítaním ako tlač 503 a spoločnú správu výborov máte ako tlač 503a. Prosím opäť pána ministra hospodárstva pána Ľubomíra Jahnátka, aby vládny návrh zákona odôvodnil. Nech sa páči, pán minister.
Kubánek, Stanislav, poslanec NR SR (2013-09-11):
Pán predseda, keďže sme neschválili návrh poslanca Abrhana, dajte, prosím hlasovať, aby Národná rada Slovenskej republiky za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory prerokujú v termíne do 30 dní a v gestorskom výbore do 32 dní od prerokovania zákona v Národnej rady Slovenskej republiky v prvom čítaní.
Laššáková, Jana, podpredsedníčka NR SR (2012-05-09):
Pán poslanec Blanár s faktickou poznámkou, nech sa páči.
Puci, Róbert, poslanec NR SR (2019-06-18):
Ďakujem pekne. Vážený pán predsedajúci, pán minister, kolegyne, kolegovia, dovoľte mi, aby som ako spravodajca predniesol spoločnú správu výborov Národnej rady Slovenskej republiky o výsledku prerokovania návrhu štátneho záverečného účtu Slovenskej republiky za rok 2018. Návrh štátneho záverečného účtu Slovenskej republiky za rok 2018 a jeho kapitoly pridelil predseda Národnej rady Slovenskej republiky rozhodnutím č. 1592 zo 17. mája 2019 výboru pre financie a rozpočet a výboru pre verejnú správu a regionálny rozvoj. Gestorskému výboru výbory predložili výsledky o prerokovaní vyššie uvedeného návrhu. Výbor pre financie a rozpočet vypracoval na ich základe spoločnú správu výborov Národnej rady. Výsledky prerokovania výborov v súlade s vyššie uvedeným rozhodnutím predsedu Národnej rady uvedený návrh prerokovali Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Uvedené výbory odporučili Národnej rade 1. schváliť návrh štátneho záverečného účtu Slovenskej republiky za rok 2018 a 2. vziať na vedomie, že schodok štátneho rozpočtu vykázaný v štátnom záverečnom účte Slovenskej republiky za rok 2018 bol krytý finančnými prostriedkami získanými z predaja štátnych cenných papierov. V súlade s rozhodnutím predsedu Národnej rady návrhy záverečných účtov kapitol prerokovali všetky výbory bez pripomienok s výnimkou Výboru Národnej rady Slovenskej republiky pre obranu a bezpečnosť, ktorý nerokoval o kapitole Správa štátnych hmotných rezerv Slovenskej republiky, nakoľko výbor nebol uznášaniaschopný, ďalej Výboru Národnej rady Slovenskej republiky pre pôdohospodárstvo a životné prostredie, ktorý neprijal platné uznesenie ku kapitole Ministerstvo pôdohospodárstva a rozvoja vidieka Slovenskej republiky, nakoľko návrh uznesenia nezískal súhlas nadpolovičnej väčšiny prítomných členov výboru, a Výboru Národnej rady Slovenskej republiky pre hospodárske záležitosti, ktorý neprijal platné uznesenie k deviatim kapitolám, keďže návrhy uznesení nezískali súhlas nadpolovičnej väčšiny prítomných členov výboru. Gestorský výbor uznesením č. 449 z 18. júna 2019 schválil spoločnú správu výborov Národnej rady Slovenskej republiky. Navrhol Národnej rade Slovenskej republiky vysloviť súhlas, aby predseda Najvyššieho kontrolného úradu Slovenskej republiky Karol Mitrík uviedol stanovisko NKÚ k návrhu štátneho záverečného účtu Slovenskej republiky za rok 2018 a po tretie určil mňa ako spoločného spravodajcu výboru a splnomocnil ma, aby som predniesol spoločnú správu výborov na schôdzi Národnej rady Slovenskej republiky a navrhol Národnej rade Slovenskej republiky postup pri hlasovaní. Návrh na uznesenie Národnej rady Slovenskej republiky je prílohou spoločnej správy. Pán predsedajúci, skončil som, otvorte, prosím, rozpravu.
M. Hort, podpredseda NR SR: (2009-02-04):
Pani poslankyňa Sabolová bola jediná, ktorá sa prihlásila do rozpravy, a preto v tejto chvíli vyhlasujem všeobecnú rozpravu za skončenú. Pýtam sa pána ministra, či chce reagovať v záverečnom slove. Nech sa páči.
P. Paška, predseda NR SR: (2008-10-22):
(Hlasovanie.) 143 prítomných, 141 bolo za, 1 sa zdržal, 1 nehlasoval. Konštatujem, že sme vyslovili súhlas s uvedenou zmluvou. Pán poslanec Miššík uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 331/2003 Z. z. o voľbách do Európskeho parlamentu v znení neskorších predpisov a o zmene a doplnení niektorých zákonov . Je to tlač 788.
Markovič, Peter, poslanec NR SR (2011-06-30):
Ďakujem pekne. Chcem oceniť vecnejší tón pána poslanca Valockého, ako to bolo u jeho kolegov. Povedal si toho viacej, no nemyslím si, že čo sa týka odborných zástupcov, teraz s tým majú siete nejaký veľký problém. Však dôkazom toho je, že aj existujú, napriek tomu, že neexistujú. Čo sa týka generickej preskripcie, ja chápem tento návrh práve ako prechodné obdobie, pretože ten konsenzus a tá zmena, ktorá vznikla, a umožnenie lekárovi práve napísať obchodný názov lieku na recept, je práve tým prechodným obdobím. Takže nemyslím si, že to volanie po ešte ďalšej nejakej príprave a prechodnom období, je správne. Pretože práve to, že tá možnosť sa tam zachováva, tak práve to je to prechodné obdobie. A ja ako laik musím povedať a už som sa s tým stretol práve u lekárov, ktorí sami mi to povedali, sú takí niektorí, že jednoducho si budú musieť tieto, tie molekuly zopakovať. No teraz bez urážky, ja ako laik a pacient hovorím, no chvalabohu, no chvalabohu, že si ich budú musieť zopakovať. No a čo sa týka tých žehličiek, no nemyslím, že toto bolo celkom korektné, pretože to zákon zakazuje, doslova vecné dary. A rozprávame tu len o zľave z doplatkov. A o to nám ide, aby ten občan pacient mohol šetriť na doplatku, aby sme šetrili výdavky pacientov, ľudí za lieky. Ďakujem pekne.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 122 poslancov, za 79, proti 10, zdržalo sa 29, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2016-11-29):
Prezentujme sa a hlasujme o tomto návrhu uznesenia. (Hlasovanie.) Prítomných 140, za 127, zdržalo sa 13 poslancov. Konštatujem, že návrh sme schválili. Pán poslanec, kartu si môžete zobrať. Teraz nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 152/1995 Z. z. o potravinách, tlač 233. Pán poslanec Kvorka, ako spravodajca máte slovo. Pani poslankyňa, nemôžem vám dať slovo, ale nakoľko ste mi to dali písomne, tak prečítam procedurálny návrh pani poslankyne, ktorá žiada, aby sme o tomto návrhu hlasovali v posledný rokovací deň tejto schôdze. O tom samozrejme hneď dám hlasovať. Nech sa páči, prezentujme sa a hlasujme. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov , tlač 233.) (Hlasovanie.) Prítomných 140, za 46, proti 74, 20 sa zdržali hlasovania. Tento procedurálny návrh nebol schválený. Pán spravodajca, máte slovo.
Kažimír, Peter, guvernér Národnej banky Slovenska (2022-05-06):
Ďakujem, pán predseda, za slovo. Prajem príjemný, dobrý deň vám všetkým, dámy a páni. Je pre mňa cťou navrhnúť vám za nového člena Rady pre rozpočtovú zodpovednosť Mgr. Martina Šustra, CSc., ktorý väčšiu časť svojho profesionálneho života prežil v Národnej banky Slo... v Národnej banke Slovenska ako, ako šéf výskumu. Popritom, samozrejme, sa venuje mnohým ďalším činnostiam. Myslím si, známy je aj z hľadiska popularizácie ekonómie ako vedy a je takisto aktívny alebo bol aktívny ako predseda Slovenskej ekonomickej spoločnosti, takisto v treťom sektore aktívny cez svoju funkciu predsedu Správnej rady Transparency International Slovensko. Venuje sa pedagogickej činnosti. A takisto si dovolím pripomenúť, že vo výberovom konaní, ktoré bolo organizované v máji roku ’20, a to výberové konanie bolo organizované ministerstvom financií, spolupracuje aj s výborom pre financie a rozpočet a v tomto výberovom konaní, ktoré bolo na pozíciu predsedu Rozpočtovej rady, a toto výberové konanie Martin Šuster vtedy vyhral. Takže z tohto pohľadu toto je môj návrh, ktorý, dúfam, že sa v prospech Rozpočtovej rady aj v prospech Slovenska ako našej krajiny stretne s pozitívnou reakciou aj s vašej strany. Ďakujem veľmi pekne.
Jurinová, Erika, podpredsedníčka NR SR (2014-11-08):
Kľud, páni poslanci, prosím vás. A buďte slušní. (Reakcia z pléna.)
Bittó Cigániková, Jana, poslankyňa NR SR (2020-10-13):
To je pol hodinku po tom, ako skončí posledný z týchto dvoch výborov. Dobre?
Bugár, Béla, doterajší podpredseda NR SR (2012-04-04):
Mikuláš Dzurinda.
Fico, Robert, poslanec NR SR (2021-07-23):
Ja len chcem poprosiť, pán podpredseda, o informácie, ktoré sa týkajú ďalšieho priebehu rokovania. Či dnes ešte hlasujeme, ako to bude vyzerať, ak už je nejaké rozhodnutie, pokiaľ ide o mimoriadnu schôdzu, aby sme sa vedeli zariadiť. Ďakujem pekne.
Mora, Ján, poslanec NR SR (2019-06-26):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-05-11):
Ďakujem pekne, pán poslanec. Otváram rozpravu, do ktorej som dostal päť písomných prihlášok, a to od pána poslanca Suju, pani poslankyne Šutekovej, pani poslankyne Sakovej, pána poslanca Puciho a pána poslanca Takáča. Ale ako prvý má slovo pán predseda výboru pre pôdohospodárstvo Jaroslav Karahuta.
Kolíková, Mária, ministerka spravodlivosti SR (2021-11-12):
Takže ja by som pokračovala. Novela Zákonníka práce automaticky zavádza možnosť pre zamestnávateľa za tejto situácie zistiť, aký má stav na pracovisku, a na základe toho urobiť organizáciu práce, ktorá rešpektuje ochranu zdravia. Ale len v prípade, že tak vláda rozhodne a vyhlášku vydá Úrad verejného zdravotníctva, môže byť stanovená povinnosť pre zamestnávateľa (ruch v sále, zaznenie gongu) to kontrolovať a umožniť vstup na pracovisko len tým, ktorí spĺňajú podmienky podľa vyhlášky. Uvedené opatrenia je nevyhnutné zaviesť čo najskôr. Opatrenia sa prijímajú aj na základe oznámenia o počte viac ako 7-tisíc nakazených z 9. novembra 2021. Preto je nevyhnutné v súlade so zákonom o rokovacom poriadku, aby Národná rada schválila predložený vládny návrh zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19. Vážený pán predsedajúci, vážené panie poslankyne, vážení páni poslanci, dovoľte mi požiadať vás o podporu predloženého vládneho návrhu zákona. Sme presvedčení, že tento zákon nám umožní prijímať také opatrenia, aby sme dôsledne a účinne chránili verejné zdravie a životy našich ľudí.
Kecskés, Ján, poslanec NR SR (2018-02-14):
Ďakujem za slovo. Rasťo, rozprava bola, samozrejme, k veci a dobrá. Ja sa dotknem len témy pašeráctva, trošku si to tam rozviedol, teda rozprával o tom. 1. 9., čiže na Deň ústavy v roku 2015 sme teda s niekoľkými stovkami ľudí chceli ísť sa pozrieť, ako Ficova vláda do Gabčíkova proti vôli občanov Gabčíkova, proti vôli občanov Slovenskej republiky priviezla migrantov, ktorí sa tam pohybovali absolútne bez kontroly, väčšina ľudí mala z nich strach a boli tam drobné krádeže, prepady a bezpečnostná situácia sa v Gabčíkove, a teda v okolí v určitom rádiuse výrazne ponížila. V zmysle nášho, našej úpravy novely tohto zákona by celá Ficova vláda za takýto počin bola odsúdená za pašerátstvo. Ďakujem.
Čaplovič, Dušan, poslanec NR SR (2018-06-19):
Ďalej sme v rozprave; ďalej v rozprave vystúpil pán poslanec Pavol Goga a podal pozmeňujúci návrh k uvedenému návrhu zákona. Pán predsedajúci, prosím, dajte o tomto jeho návrhu hlasovať.
Krajčír, Ľuboš, poslanec NR SR (2022-05-25):
Pán predseda, keďže sme hlasovali o pozmeňujúcich návrhoch z informácie výboru a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Glváč, Martin, podpredseda NR SR (2018-09-11):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Marošovi Kondrótovi. Nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 132 poslancov, za 77, proti 3, zdržalo sa 51, nehlasoval 1. Schválili sme váš pozmeňujúci návrh. Nech sa páči. R. Hamerlik, poslanec: Ďakujem pekne. Ako druhý vystúpil pán poslanec Hamarčák, podal dva pozmeňujúce návrhy a navrhuje o nich hlasovať spoločne. Takže dajte, prosím, o nich hlasovať.
Glváč, Martin, podpredseda NR SR (2016-10-20):
V rozprave ďalej vystúpi pani poslankyňa Jurinová. Nech sa páči.
Halgašová, Jarmila, poslankyňa NR SR (2020-07-09):
Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-05-15):
O slovo požiadal pán spravodajca. Nech sa páči. V zmysle rokovacieho poriadku vystúpi v rozprave.
Šudík, Tomáš, poslanec NR SR (2021-06-23):
Ďakujem za slovo. Ja sa k problematike potratov vyjadrovať nebudem, vyjadrím sa až počas hlasovania, aký mám na to názor, ale rád by som vás možno upozornil. Ste spomínali, že pán Čepček, OĽANO, OĽANO, tak my sme ho momentálne z klubu vylúčili dočasne a tento zákon nepredkladal ako nejaký nominant OĽANO alebo niečo také. On nie je súčasťou klubu momentálne. Ste to spomínala v rozprave. Taká možno prvá poznámka. A tá druhá poznámka, že nehádzal by som asi všetky deti z detských domovov do jedného vreca, že tam zažívajú traumy a že niektoré dievčatá obyčajne skončia ako prostitútky. Ja poznám, mám veľa kamarátov z detských domovov, ktorí vedú plnohodnotný život a sú radi za to, že hoci vyrastali v detskom domove, ale momentálne sú šťastní, vychovávajú deti a podobne. Takže možno iba takto v krátkosti a určite sa zhodneme aj na tom, že asi treba tie podmienky v tých detských domovoch oveľa zlepšiť aj na základe skúseností, ktoré máte od tej pani, ktorá, bohužiaľ, skoncovala so svojím životom, že možno nemala taký adekvátny život v tom detskom domove, aký by mohla mať. Ďakujem.
R. Fico, poslanec: (2006-01-24):
Preto vás poprosím, pán podpredseda, bez akéhokoľvek hlasovania, bez čohokoľvek vás žiadam, aby ste zariadili účasť ministra vlády Slovenskej republiky, pretože potom vyzeráme ako idioti. My tu rokujeme o veciach, ktoré sa týkajú tohto štátu a nie je tu žiadny člen vlády Slovenskej republiky. Takže buď počas ďalšieho...
Glváč, Martin, podpredseda NR SR (2016-11-22):
Ďakujem. Pán poslanec Viskupič nie je v sále, to znamená, prepadáva poradie. Nech sa páči, pán poslanec Budaj.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 141 prítomných, 62 za návrh, 77 proti, 1 zdržal, 1 nehlasoval. Návrh sme neschválili. Ďalší návrh.
Galko, Ľubomír, poslanec NR SR (2015-02-05):
Poprosil by som čas ešte. (Smiech a reakcie v sále.)
Paška, Pavol, predseda NR SR (2013-10-29):
(Hlasovanie.) 135 prítomných, 88 za, 47 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Laššáková, Jana, podpredsedníčka NR SR (2015-05-12):
Na vystúpenie pani poslankyne s faktickými poznámkami páni poslanci Mikloško a podpredsedníčka Jurinová. Končím možnosť prihlásiť sa s faktickými poznámkami. Nech sa páči, pán poslanec Mikloško.
Janckulík, Igor, poslanec NR SR (2023-12-20):
Ďakujem pekne za slovo. Braňo, veľmi dobré vystúpenie, konečne si nás vrátil aj do diskusie, lebo stále tu počúvame iba čiarky, bodky, pomlčky a to už nás dosť unavuje, by som povedal. Spomenul si vo svojom vystúpení viacero prirovnaní. Spomenul si, čo nám tu politici stále sľubujú, ale stále sa to nedarí presadiť. My sme tiež politici rôznych názorov, ale nevieme sa spojiť pre dobro rodín. Rodina je budúcnosť a my by sme, ako politici sme povinní urobiť všetko preto, aby týmto rodinám sa lepšie žilo. Ďakujem ešte raz za tvoje vystúpenie.
Verešová, Anna, poslankyňa NR SR (2016-06-17):
Ďakujem, pán kolega Mihál. V programovom vyhlásení vlády sa o rodinnej politike jednalo iba v stati v sociálnej politike, v časti sociálnej politiky. A to je kapitálny rozdiel sociálna politika a rodinná politika, ale evidentne niekto nevidí v tom rozdiel, vláda v tom nevidí rozdiel. Podporovať mladé rodiny by malo byť prioritou. A vtedy sa nájdu aj peniaze, lebo ja som presvedčená, že peniaze sú a veľmi je potrebné aby práve mladé rodiny, tak ako som si obhajovala ráno dôchodcov, tak si budem obhajovať mladé rodiny, lebo je veľmi potrebné, aby práve mladé rodiny dostali podporu od štátu. Naozaj si tu pletieme dve témy. Zosúladenie rodiny a práce, nikto s tým nemá problém. Prosím vás, teraz sa jedná o to, aby rodina nestrádala v čase, keď jeden z partnerov, z manželov sa zostane starať o dieťa, zvyčajne je to teda a minimálne v tých prvých mesiacoch života matka, a vtedy rodina naozaj finančne stráda. Vo Francúzsku nastavili toľko nástrojov pre rodiny, pre matky, že naozaj sa zvýšil index plodnosti. Myslím si, že až na 2,1. Ale, prosím vás pekne, matka, žena, rodič, otec môžu sa rozhodnúť úplne slobodne, ktorý nástroj si vyberú, a každý tento nástroj je rovnako finančne ohodnotený. Je úplne jedno, či matka ide skôr do práce alebo zostane doma. Toto je pre nás strašne dôležité, aby sme nechali slobodnú voľbu matke, rodičom, ak to takto chcete, aby sme nehovorili iba o mamách, ale jednoducho rodičovský príspevok je veľmi nízky. Podporujme mladé rodiny a majme to ako prioritu, toto by mala byť priorita vlády.
Hrušovský, Pavol, podpredseda NR SR (2010-12-08):
Hlasujeme, páni poslanci. (Hlasovanie.) 142 prítomných, 130 za návrh, 5 proti, 7 sa zdržalo. Návrh sme schválili. Ešte predtým ako pristúpime k hlasovaniu chcem informovať, že poctivý nálezca mobilného telefónu priniesol mne sem mobilný telefón, na tapete ktorej je Bratislavský hrad. (Hlasy z pléna.) Takže odmenu za nálezné pánovi poslancovi Kaliňákovi. Nech sa páči, pani poslankyňa.
Laššáková, Jana, podpredsedníčka NR SR (2012-10-25):
Pán poslanec, chcete položiť doplňujúcu otázku? Áno. Poprosím vás, stlačte trojku, aby vás vedeli zapnúť technici. Poprosím vás, zapnite pána poslanca.
Zmajkovičová, Renáta, podpredsedníčka NR SR (2014-09-17):
Iného predsedu.
Dostál, Ondrej, poslanec NR SR (2018-09-12):
Budem teda pokračovať v tej úlohe kverulanta, ktorú mi pán minister prisúdil. Ja som v žiadnom prípade nechcel hovoriť, že je to bezvýznamné alebo je to zmena k horšiemu. A teraz sa vraciam k tým pravidlám, akým sa predáva obecný alebo župný majetok, ktoré presadila vtedajšia pani poslankyňa Žitňanská ešte dokonca z opozície. Naopak, myslím si, že je to veľmi dôležité, veľmi významne to prispelo k skvalitneniu nakladania s obecným majetkom. Áno, ľahšie sa potom poukazuje na, na to, keď sa pravidlá nedodržiavajú. Ale je tam výnimka, ktorá tam asi musí byť. A aj keď sme boli spolu vo vládnej koalícii za vlády Ivety Radičovej, tak sme hľadali, ako tú výnimku nejakým spôsobom zúžiť. Našli sme riešenie iba v tom, že, že sa, že sa tam dalo, že osobitný zreteľ musí byť zdôvodnený. Ale chcel som len poukázať na to, že je fajn nastaviť pravidlá, ale tá realita, ak je vôľa ich obchádzať, môže byť nakoniec úplne iná. A spomenul som to znova práve vzhľadom na tie híringy, ktoré sami osebe sú dobrá vec, jasné, že skvalitňujú proces, proces výboru, to, to nie je sporné, len som si to neodpustil, lebo mám vo veľmi živej pamäti, škoda že tu nie momentálne páni poslanci Budaj a Grendel, s ktorými sedím v bratislavskom mestskom zastupiteľstve, kde sa takisto argumentovalo, že vedenia mestských podnikov budú vybrané v transparentných výberových konaniach s híringmi, zverejnením životopisov, možnosťou verejnosti do toho vstupovať, a dopadlo to tak, že to bolo aj tak vopred dohodnuté, akurát sa to tvárilo ako transparentné výberové konania. Veľmi rád sa budem mýliť, ak v tomto prípade, v prípade voľby ústavných sudcov to bude inak.
P. Hrušovský, podpredseda NR SR: (2001-09-19):
Pán poslanec Cabaj, nech sa páči, máte slovo.
Danko, Andrej, predseda NR SR (2016-06-16):
Ďakujem. Pán poslanec Gábor Grendel.
Matej, Ondrej, poslanec NR SR (2011-11-30):
Takže ešte raz. „1. K čl. XIX a k čl. XX a k čl. XXII. Čl. XIX, XX a XXII sa vypúšťajú. Doterajšie čl. XXI až XLIII sa označujú ako čl. XIX až XL.“ Odôvodnenie: Úprava sa navrhuje vzhľadom na to, že v súčasnosti je na rokovanie Národnej rady Slovenskej republiky predložený návrh zákona o spotrebnej dani z alkoholických nápojov (tlač 512), ktorým sa ruší zákon č. 104/2004 Z. z. o spotrebnej dani z vína v znení neskorších predpisov, zákon č. 105/2004 Z. z. o spotrebnej dani z liehu v znení neskorších predpisov a zákon č. 107/2004 Z. z. o spotrebnej dani z piva v znení neskorších predpisov. „K doterajšiemu čl. XLIII. V doterajšom čl. XLIII sa číslo „XLII“ nahrádza číslom „XXXIX“.“ Ďakujem. Odôvodnenie: Úprava sa navrhuje v nadväznosti na zmenu v bode 1. Ďakujem pekne za pochopenie.
Žitňanská, Lucia, ministerka spravodlivosti SR (2011-09-13):
Ďakujem pekne, pán podpredseda Národnej rady. Vážené dámy, vážení páni, predkladám na dnešné rokovanie Informáciu o vydaných aproximačných nariadeniach vlády Slovenskej republiky v prvom polroku 2011 a o zámere prijímania aproximačných nariadení vlády v druhom polroku 2011. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných 20 aproximačných nariadení vlády uvedených v prílohe č. 1 materiálu, ktorý máte k dispozícii. V prílohe č. 2 materiálu, ktorý máte k dispozícii, sú uvedené návrhy aproximačných nariadení vlády Slovenskej republiky, ktoré vláda predpokladá prijať v druhom polroku 2011. Celkom ide o 15 aproximačných nariadení vlády Slovenskej republiky. Vzhľadom na legislatívnu aktivitu inštitúcie Európskej únie sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru. V súlade s § 4 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, má Národná rada Slovenskej republiky možnosť požiadať vládu Slovenskej republiky, aby právnu úpravu navrhovanú vo forme aproximačného nariadenia predložila ako vládny návrh zákona. Informácia, ktorú som vám predniesla, bola schválená vládou Slovenskej republiky 6. júla 2011. Vážené panie poslankyne, vážení páni poslanci, poprosím o prerokovanie uvedenej informácie. Ďakujem.
P. Paška, predseda NR SR: (2008-10-21):
Nech sa páči, pán poslanec, máte slovo.
B. Bugár, podpredseda NR SR: (2004-06-18):
(Hlasovanie.) Prítomných 134 poslancov, za návrh 133, nehlasoval 1. Konštatujem, že aj toto uznesenie sme schválili. Ďakujem pekne. Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja (tlač 716). Pán poslanec Komlósy, nech sa páči, máte slovo. Zs. Komlósy, poslanec: Ďakujem pekne, odporúčam, aby sa Národná rada uzniesla na tom, že prerokuje tento návrh zákona v druhom čítaní. Prosím, dajte o tomto hlasovať.
Pročko, Jozef, poslanec NR SR (2024-04-23):
Milá Veronika, ja som vôbec nepočul, že by si hovorila o nejakých starostoch, že sú grázli, ale ja som ako poslanec obecného zastupiteľstva zažil starostu, ktorý predražil zákazku, ktorý predražil obecné pozemky, predražil, predražil, ale pozor(!) potom predal obecné pozemky. Vieš, Veronika, ja som zažil starostov, ktorí smerácke kšefty robia a robili a potom populisticky mladí poslancovia chodia do starobincov a rozdávajú im tam čokoládičky a tvária sa, ako idú pomáhať, a potom populistické žvásty rozprávajú v parlamente. Samozrejme, ujo Paľo, ujo Paľo, vy volič smerákov, veď preboha idú vám, idú zakryť zákazky, rozumiete, normálnu zákazku, ktorá má byť normálna, tak títo darebáci to idú zakryť! Ujo Paľo, keby ste vy svojej žene Anče zakryli nejaké peniaze, tak vás zmláti, ale toto títo grázli idú urobiť, títo kšeftári! Samozrejme, no prečo idú skryť do výšky 1,5 milióna? No, lebo to sa výborne kšeftuje. Samozrejme, že pre kšefty vládnej koalície dostaneme od Európskej únie po papuli, ale oni by si zaslúžili, oni by si zaslúžili. Riziko, že nám EÚ stopne veci, no vieš, Veronika, Fico to tu už predviedol, Fico už to tu predviedol pri Trestnom zákone, jemu to je jedno, on to tu láme, ako chce, najprv ochrániť svojich zlodejov a potom tým zlodejom vytvoriť podmienky. No a potom tu budú rozprávať, Veronika, ako ste tu za tri a pol roka kšeftovali a už a už vám to národ vráti! Dvanásť rokov tu kradli a idú opäť kradnúť! Vieš, ten ich populizmus je nezmerateľný, nezmerateľný! To keď vystúpia s úsmevom na jamkách, ich drakonickí drakoni rozprávajú o tom ako, no veď my ideme pomáhať tým ľuďom, tým samosprávam. Idú pomáhať zlodejom, idú pomáhať kšeftárom, normálni a slušní starostovia to nepotrebujú, idú kradnúť!
Bugár, Béla, podpredseda NR SR (2017-09-13):
Prosím, skúste zapnúť mikrofón pánovi poslancovi Grendelovi. Čáro-máro fuk, hneď. Nefunguje. Ešte skúste zatlačiť prihlášku. Pán kolega, sadnite si vedľa, no už, už to máte.
Hrnčiar, Andrej, podpredseda NR SR (2019-04-04):
Pán poslanec, máte záujem o doplňujúcu otázku? Áno. Nech sa páči.
Grendel, Gábor, podpredseda NR SR (2022-02-23):
Nech sa páči, teraz v rozprave vystúpi pán poslanec Susko a pripraví sa pán poslanec Viliam Záhorčák.
B. Bugár, podpredseda NR SR: (2002-03-14):
Teraz dávam slovo určenej spravodajkyni z výboru pre zdravotníctvo pani poslankyni Anne Záborskej. Prosím ju, aby informovala Národnú radu o výsledku prerokovania tohto návrhu vo výboroch. Nech sa páči.
Hrnčiar, Andrej, podpredseda NR SR (2016-05-17):
Ďakujem. Nech sa páči, pán poslanec Laurenčík.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 144, za 95, zdržalo sa 48 poslancov, 1 nehlasoval. Váš návrh bol schválený.
Blaha, Ľuboš, poslanec NR SR (2022-12-07):
Kládol som si otázku, či sa dnes zahadzovať s takým politickým lúzrom ako je Daniel Lipšic. Prepáčte, ale takto zakomplexovaný politik si kládol jediný cieľ... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-24):
Na vystúpenie pána poslanca nie sú faktické poznámky. O slovo požiadal podpredseda Národnej rady Ján Figeľ. Nech sa páči, máte slovo.
Hrnčiar, Andrej, podpredseda NR SR (2019-05-17):
Nech sa páči, pán poslanec Dostál.
Sulík, Richard, predseda NR SR (2010-11-03):
Vážené panie poslankyne, vážení páni poslanci, budeme pokračovať verejnou časťou 8. schôdze Národnej rady. Poprosím povereného overovateľa Pavla Gogu, aby oznámil výsledky tajného hlasovania o návrhu na voľbu kandidáta na vymenovanie za generálneho prokurátora Slovenskej republiky . Nech sa páči, pán poslanec.
Laurenčík, Milan, podpredseda NR SR (2021-12-02):
Vážené panie poslankyne, panie poslankyne tu nemáme, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny päť otázok na predsedu vlády, 24 otázok na členov vlády a dve otázky na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. V tejto chvíli vyhlásim krátku prestávku, pretože potrebujeme k ďalšiemu pokračovaniu pána predsedu vlády. (Prestávka.)
Ľ. Mušková, poslankyňa: (2007-05-10):
Ďakujem.
Číž, Miroslav, podpredseda NR SR (2015-03-13):
Ďakujem pekne, pán minister, za uvedenie tejto medzinárodnej zmluvy. Teraz prosím určeného spoločného spravodajcu z výboru pre sociálne veci pána poslanca Milana Halúza, aby informoval Národnú radu o stanovisku navrhnutého gestorského výboru.
Kollár, Boris, predseda NR SR (2021-06-24):
S ďalšou faktickou poznámkou vystúpi pani poslankyňa Sulanová, nech sa páči, máte slovo.
Simon, Zsolt, poslanec NR SR (2016-06-15):
Pri hlasovaní č. 129 ma zariadenie vykazuje, že som sa zdržal a bol som za. Takže poprosím o zaznamenanie. Ďakujem. (Reakcie z pléna.)
Petráš, Vladislav, poslanec NR SR (2014-09-16):
Ja som len úplne prekvapený, lebo asi zase túto rozpravu zle chápem alebo zle vnímam. Pán kolega, vy ste povedali, že odpisy áut vám nevadia, podporu výskumu vítate, s lekármi problém nemáte, to sú také veci, ktoré som si ja tu poznačil, odpisy, ktoré sa skracujú, napomáhajú investíciám, ale na záver svojho príspevku poviete, že to zhorší podnikateľské prostredie. Čiže toto vystúpenie sa mi zdá plné rozporov toho, čo ste hovorili na začiatku. Takže naozaj nerozumiem tomu vášmu vystúpeniu. Ďakujem.
S. Janiš, poslanec: (2004-05-27):
A prosím, aby ste dali hlasovať o bodoch 1, 3, 4, 5, 6, 7 a 8 spoločnej správy s odporúčaním gestorského výboru schváliť ich.
Šíbl, Jaromír, poslanec NR SR (2023-02-17):
No, ja by som len k tej správe vodných tokov vo vzťahu k ministerstvu obrany. Samozrejme, je to problém, lebo nestačí, keď správca spravuje jeden úsek vodného toku, a nie je to nejako skoordinované na ďalšie úseky vodného toku, najmä teda tie horné. A, samozrejme, ten integrovaný manažment by mal byť v rámci celého povodia, lebo vlastne tie problémy s povrchovým odtokom, či už sa týkajú povodní, alebo sucha, vznikajú v rámci celého povodia. K tým dôsledkom alebo príčinám povodní a k dôsledkom intenzívneho lesného hospodárstva. Ja by som odporučil do pozornosti jednu z mála štúdií, teraz nehovorím o zahraničných štúdiách, kde to je už dávno, roky rokúce preukázané, ale jednu z mála štúdií, ktorá bola realizovaná na území Slovenska, a to je štúdia pána kolegu Orfánusa Tomáša, ktorý hodnotil presne príčiny vzniku povodní, ktoré mali dosť fatálny priebeh v lete v roku 2011 v oblasti Malých Karpát, Píla, Častá, Doľany, a jednoznačne tá jeho štúdia preukázala, aj ďalšie štúdie, na to nadväzujúce, že, samozrejme, tie zrážky boli extrémne, ale v prípade, že to povodie by bolo z hľadiska odtokových pomerov v poriadku, tak tie dôsledky tých extrémnych zrážok na tú, na tie obce, ktoré boli pod... na úpätí toho pohoria Malé Karpaty, by boli oveľa-oveľa menej dramatické. Čiže aj ekonomické škody by boli oveľa nižšie. Čiže ten, tá súvislosť tam naozaj je medzi intenzitou lesného hospodárstva a dopadmi týchto extrémnych zrážok.
Blanár, Juraj, podpredseda NR SR (2021-06-15):
Ďakujem. Skôr ako dám slovo ďalšiemu s faktickou poznámkou, tak chcem informovať, že na tabuli, kde nebolo vidieť, bolo viac prihlásených s faktickou poznámkou, čo som si overoval aj u operátora, a preto do faktickej poznámky ešte zahŕňam aj pána poslanca Vonsa a bol tam aj pán poslanec Kuriak. To je asi všetko, aby bolo jasné. Pán poslanec Blaha sa prihlásil, ako že bude reagovať, tak poprosím operátora, aby zaradil za pána Vonsa pána Blahu, ktorý bude reagovať na faktické poznámky. Toľko na upresnenie. Nech sa páči, ďalší s faktickou poznámkou – pán poslanec Rastislav Jílek, nech sa páči.
Glváč, Martin, podpredseda NR SR (2017-05-17):
Ďakujem. Reakcia? Nie. Vyhlasujem všeobecnú rozpravu za skončenú. Pán navrhovateľ, chcete ešte zaujať k rozprave stanovisko? Nech sa páči.
Kvasnička, Marián, poslanec NR SR (2013-06-04):
Vážená pani predsedajúca, kolegyne, kolegovia, dovoľte, aby som dal hlasovať o tom, že Národná rada prerokuje predložený návrh zákona v druhom čítaní. Nejde o odstránenie koncesionárskeho poplatku, ale zníženie šikany občanov.	Prosím, dajte hlasovať.
Laššáková, Jana, poslankyňa NR SR (2011-09-14):
Ďakujem pekne za slovo. Ja sa pripájam takisto, aj v mene obyvateľov Banskej Bystrice a širokého okolia apelujem na vás, páni poslanci, aby sídlo finančného úradu, nového, zostalo v Banskej Bystrici. Banská Bystrica za tie roky, ako sídli v nej daňové riaditeľstvo, si vybudovala vysoký kredit. Má skutočne dobrých odborníkov a okrem daňového riaditeľstva je tu aj daňová škola, daňové riaditeľstvo, bola tam vykonaná dosť rozsiahla rekonštrukcia. Má výborné podmienky na to, aby mohlo plniť aj tieto rozšírené úlohy a kompetencie, ktoré by sa naňho presunuli. Myslím si, že by bolo veľmi vhodné, aby neboli centralizované všetky orgány len v Bratislave, ale aby sa aj v rámci vyrovnávania možno regionálnych rozdielov ponechalo sídlo v Banskej Bystrici, pretože je v centre a myslím si, že v dnešnej dobe elektroniky a informačných technológií nevidím absolútne žiaden problém, aby sa neprepojili systémy a aby nemohlo daňové riaditeľstvo fungovať, resp. finančný orgán fungovať ako ústredný orgán v Banskej Bystrici. Apelujem teda v mene niekoľko tisíc Banskobystričanov, ktorí sa podpísali pod petíciu, aby ste sídlo úradu, páni poslanci, odsúhlasili v Banskej Bystrici a aby ste podporili ten pozmeňujúci návrh, ktorý je v spoločnej správe, aby teda sídlom nebola Bratislava, ale Banská Bystrica. Ďakujem pekne.
Šimečka, Michal, podpredseda NR SR (2024-01-24):
Ďakujem pekne. Pán poslanec Pročko.
Figeľ, Ján, podpredseda NR SR (2015-11-11):
Ďakujem pekne. Otváram rozpravu. Písomne som dostal do rozpravy dve prihlášky, a to za klub kresťanských demokratov Júliusa Brocku a individuálne ako rečníka Jozefa Mihála. Takže, nech sa páči, v tomto poradí najprv pán Július Brocka.
Jarjabek, Dušan, poslanec NR SR (2023-06-16):
Ďakujem pekne za slovo, pán predsedajúci. No ja by som to skrátil a v krátkosti by som nazval tieto novely jednou vetou, dajme zbohom fondom. Asi tak. Ten, ten prvý pozmeňujúci návrh, to je tá kompenzácia, ak som to dobre pochopil, za koncesionárske poplatky, ktoré hovorili o sume, teda toho odštepu z koncesionárskych poplatkov, ktoré hovorili o sume niečo medzi 800 a 900 miliónov. To nahrádzate vo vašom návrhu sumou 450 miliónov, že? Ak som to teda dobre počúval. No a v tom druhom prípade hovoríte o, a to je, to je teda niečo okolo 2 miliónov, to sú tie, to sú tie kompen... to sú tie sumy, ktoré získavame alebo získavajú fondy z hľadiska tých 2 % z umeleckej činnosti, tak to meníte na dobrovoľnú, dobrovoľný odvod a ten dobrovoľný odvod sa bude rovnať koľko? Nule, alebo ja neviem koľko. To je proste nevyčísliteľné, čiže vlastne tuná v tomto prípade kompenzácia štátu vlastne neexistuje z toho vašeho pohľadu. Ja teraz ako nehovorím, že teda tie dve percentá, že to je ideálne, samozrejme, hoci je to teda položka, ktorá, ktorá doteraz existovala. Ja sa pýtam, kde je kompenzácia štátu, aby tie fondy mohli existovať za ten druhý váš pozmeňujúci návrh, ktorý dávate. To je všetko, ďakujem pekne.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 141 poslancov, za 104, proti žiadny, zdržali sa 35, nehlasovali 2. Uvedený návrh sme schválili. Pán spoločný spravodajca, predložte návrh na pokračovanie rokovania o návrhu zákona v treťom čítaní.
Matovič, Igor, poslanec NR SR (2014-01-29):
Ja to mám minútu štyridsať, to mi stačí.
Grendel, Gábor, podpredseda NR SR (2020-07-24):
Pani poslankyňa Sulanová. Nie je v sále. Pán poslanec Gyimesi.
Paška, Pavol, predseda NR SR (2013-09-18):
Pán poslanec, ja vám všetkým rád vyhoviem a dám hlasovať o uznesení, ktoré je súčasťou návrhu. Takže budeme sa prezentovať a budeme hlasovať. (Reakcie z pléna.) Áno, uznesenie, ktoré ste predložili ako skupina poslancov. (Hlasovanie: Prítomných 17 poslancov, 16 za a 1 nehlasoval.) Nie sme uznášaniaschopní. Takže, áno, uznávajúc, páni poslanci, uznávajúc, že som trošku podcenil kreativitu a spoliehal som sa na návrh, ktorý dokonca prišiel z opozičnej strany, nie raz, nie dvakrát, ale dobre. Takže, keďže nie sme uznášaniaschopní, prerušujem rokovanie a budeme pokračovať zajtra 13.45 (reakcia z pléna), dnes, ospravedlňujem sa, dnes hlasovaním o uznesení, ktoré predložila skupina poslancov. Ďakujem pekne. (Prerušenie rokovania o 01.48 hodine.)
Gašpar, Tibor, poslanec NR SR (2024-02-08):
Ďalej budeme hlasovať o bode 22 druhého pozmeňujúceho návrhu poslanca Galka.
Hrušovský, Pavol, podpredseda NR SR (2010-10-21):
Pán poslanec Stanko.
J. Brocka, poslanec: (2010-02-02):
Je fakt, že sa v tom návrhu ako zdôvodnenie uvádza, že je to súčasť iniciatív zameraných na riešenie dopadov globálnej hospodárskej krízy. Áno, v kontexte s nezamestnanosťou nezamestnanosť je najväčší problém mnohých občanov na Slovensku. Ale čo z toho vládneho návrhu rieši tento najväčší problém občanov na Slovensku? Ak ste si to pozorne prečítali, tak to tam nenájdete, lebo to, čo sa týka zvyšovania zamestnanosti, tak sú „drobotiny“ alebo, by som to zjednodušil, sirky. Ale je tam jedna zásadná zmena. A tá zásadná zmena sa týka zvyšovania pokút za nelegálne zamestnávanie. Dámy a páni, v tomto zmysle tento návrh zákona je škodlivý. Podľa môjho názoru, ak ho schválime v podobe, ako to je navrhnuté, tak to na Slovensku zamestnanosť skôr ohrozuje, ako zvyšuje. Dnes sú pokuty za nelegálne zamestnávanie do výšky 1 mil. korún. Tento návrh uvažuje so zvýšením pokuty pri nelegálnej práci na 6 mil. korún, maximálna suma pokuty je zo súčasných 33 000 eur 200 000 eur. Ja si myslím, že pokuty ako sankcie majú svoje opodstatnenie vtedy, keď sú vytvorené priaznivé podmienky na vytváranie pracovných miest. Ale ak vláda má obrovské rezervy, ak tie podmienky skôr deformuje, tak zvyšovať pokuty takýmto rádovo niekoľkonásobne vyšším spôsobom, to je bič na tých, ktorí dnes ešte zamestnávajú. Pozrite sa, veď aké rezervy má táto vláda v oblasti zmeny pracovnoprávnej legislatívy, odvodovej daňovej legislatívy, vymožiteľnosti práva, v oblasti klientelizmu a korupcie. Ale veď správna pokuta má mať výchovný účinok, preventívny účinok. Ale ak pokuta niekoho zlikviduje, no tak, prosím vás, aký je to výchovný účinok? Jeden konkrétny praktický príklad zo včera poviem. Vodičovi, ktorý blokoval premávku na ceste I. triedy, včera policajti zobrali vodičský preukaz. Tento vodič pôjde na úrad práce. Bez vodičského preukazu sa nebude môcť živiť ako kamionista. No ale keď prejde tento zákon, pričom ak náhodou zamestnávateľ takto zamestnáva nelegálne nejakého vodiča, tak príde aj o kamión, lebo 6 mil. korún, to už je aj cena kamiónu. Obávam sa, či toto náhodou nebol zámer. Ale ja to nepovažujem za správne, nepovažujem to za rozumné, veď je globálna hospodárska kríza. Toto, čo robí táto vláda aj týmto návrhom, tak to bude len bič na tých, ktorí sa živia prácou vlastných rúk, lebo riešenie aj cez pokuty na to, ako bojovať proti nelegálnej práci, je samozrejmé, ale nie tak, ako to navrhuje táto vláda. A moja posledná poznámka k skrátenému konaniu, lebo chcel by som k vystupovať aj v prvom čítaní k tomuto návrhu. Veď skrátené konanie má ďalšiu nevýhodu. Skrátené konanie neumožňuje, aby ste dávali zmysluplné pozmeňujúce návrhy, aby tento vládny návrh mal vôbec zmysel, že ho ideme schvaľovať. Pri normálnom legislatívnom procese, keď bude čas na pripomienkovanie, na rokovanie vo výboroch, tak neraz aj vy vládni poslanci sa usilujete vylepšiť vládny návrh. Ale teraz, keď ho schválite za dva dni, tak, samozrejme, túto možnosť mať nebudete. Preto vám chcem povedať, že poslanci za Kresťanskodemokratické hnutie skrátené konanie o tomto zákone nepodporia. (Potlesk. )
Beblavý, Miroslav, poslanec NR SR (2014-09-10):
Vážený pán predseda, Benjamin Franklin, jeden z otcov americkej ústavy, raz povedal, že buď budeme držať spolu, alebo budeme visieť každý osve, takže aj keď tie návrhy, ktoré ste včera takým hanebným spôsobom zhodili zo stola tejto snemovne, neboli návrhy, pod ktorými som bol podpísaný alebo niektorý z mojich straníckych kolegov, a hoci nie so všetkými dokonca súhlasím, považujem to za naozaj bezprecedentné narušenie práva poslanca podávať zákony a z tohto dôvodu po dohode s pani poslankyňou Žitňanskou tiež sťahujeme návrh zákona, ktorý sme spolu predložili (tlač 1108). Ďakujem.
V. Veteška, podpredseda NR SR: (2006-03-16):
Chcem vás informovať, že budeme pokračovať v rokovaní aj po 11.00 hodine, pokiaľ sa neukončí rokovanie poslaneckého grémia, ktoré vedie pán podpredseda Bugár. Aby sme racionálny čas využili, teraz žiadam pána Lajosa Ladányiho, aby informoval Národnú radu o výsledku rokovania výborov o tomto návrhu zákona, aby odôvodnil návrh aj  stanovisko  gestorského výboru. A poprosím pokoj v rokovacej sále. Nech sa páči. L. Ladányi, poslanec: Pán podpredseda, vážení páni ministri, dámy a páni, v mene gestorského výboru vám predkladám spoločnú správu výborov Národnej rady Slovenskej republiky o prerokovaní návrhu poslanca Národnej rady Slovenskej republiky Bohumila Hanzela na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. Národná rada pridelila návrh prerokovať trom výborom. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre verejnú správu takisto neprijal platné uznesenie, keďže nezískal podporu potrebnej nadpolovičnej väčšiny prítomných poslancov a Výbor Národnej rady Slovenskej republiky pre obranu a bezpečnosť ako gestorský takisto neprijal platné uznesenie, keďže navrhnuté uznesenie nezískalo potrebný súhlas požadovanej väčšiny  poslancov. Gestorský výbor na základe stanovísk výborov odporúča Národnej rade Slovenskej republiky predmetný návrh zákona neschváliť. Spoločná správa výborov bola schválená uznesením Výboru Národnej rady Slovenskej republiky pre  obranu a bezpečnosť na svojej 70. schôdzi ako č. 471. Prosím, pán predsedajúci, otvorte rozpravu k tomuto návrhu.
P. Hrušovský, predseda NR SR: (2005-12-14):
(Hlasovanie.) 134 prítomných, 122 za, 10 proti, 1 sa zdržal, 1 nehlasoval. Návrh sme schválili. Teraz vás poprosím, pani poslankyňa, o predloženie návrhu uznesenia k návrhu vlády na vyslanie čaty logistickej podpory ozbrojených síl Slovenskej republiky do misie KFOR. Nech sa páči, pani poslankyňa. M. Majdová, poslankyňa: Pán predseda, dajte, prosím, hlasovať o tom, že Národná rada Slovenskej republiky podľa článku 86 písm. k) Ústavy Slovenskej republiky vyslovuje súhlas s vyslaním čaty logistickej podpory ozbrojených síl Slovenskej republiky do misie KFOR.
Hrušovský, Pavol, podpredseda NR SR (2010-12-14):
Pán poslanec Janiš, pán Golian s faktickými poznámkami. Končím možnosť ďalších prihlášok do faktických poznámok. Nech sa páči, pán poslanec Janiš.
Pčolinský, Peter, podpredseda NR SR (2022-12-07):
Ďakujem. Pán poslanec Baránik, nech sa páči, máte slovo.
Viskupič, Jozef, poslanec NR SR (2016-11-30):
Ďakujem. Čakal som na vaše vystúpenie a myslel som si, že prekročí rámec takého koalično-opozičného doťahovania, pretože pán prezident tomu vytvoril takpovediac pôdu. Ale vy ste sa rozhodli opäť útočiť do opozície, rozohrávať žabomyšie vojny s konkrétnymi poslancami, a pritom pán prezident ponúkol vo svojom vyjadrení a v liste možno aj tú kvalifikovanú právnu debatu. On hovorí, a k tomu som čakal vašu reakciu, že medzi príklady vyprázdňovania obsahu inštitútu zodpovednosti vlády voči parlamentu patria napríklad: odklad rokovania Národnej rady o návrhoch skupiny poslancov na odvolanie člena vlády alebo neschválenie programu schôdze Národnej rady alebo prerušenie schôdze Národnej rady a jej odklad o niekoľko mesiacov. Medzi ďalšie príklady vyprázdňovania obsahu inštitútu zodpovednosti vlády voči parlamentu hovorí o formalizácii hodiny otázok alebo o nočných rokovaniach Národnej rady o vyslovení nedôvery členovi vlády s odôvodnením, že zákon tomu nebráni. Toto je, vážený pán Číž, obštrukcia zo strany moci voči opozícii. Myslím si, že tak ako väčšina kolegov hovorí o tom, že parlamentná forma demokracie predpokladá, že bude uplatňovaná vôľa väčšiny a budú rešpektované práva menšiny, vo všetkých piatich spomenutých inštitútoch obštruuje vládna moc opozíciu a menšinu, a to iba z jedného dôvodu, bojí sa slova. Hovoril pán Budaj o tom, že ste týmto návrhom zákona a obmedzením rokovacieho poriadku vyrobili náhubkový zákon a obmedzili slobodu... (Prerušenie vystúpenia časomerom.)
Paška, Pavol, predseda NR SR (2013-12-04):
(Hlasovanie.) 140 prítomných, 59 za, 2 proti, 79 sa zdržalo. Návrh sme neschválili.
Cibulková, Katarína, poslankyňa NR SR (2011-03-23):
Ďakujem za slovo. V rozprave pomerne rozsiahlej s nádychom bulvárnosti vystúpilo šesť pánov poslancov, pričom len jeden z nich, pán poslanec Ondruš, podal dva procedurálne návrhy. Dajte, prosím, pán predsedajúci, hlasovať o prvom z nich, a to je návrh, aby sa nepokračovalo v rokovaní o tomto zákone.
P. Hrušovský, podpredseda NR SR: (2002-07-03):
Prosím teraz pána spoločného spravodajcu pána poslanca Budaja, aby uviedol hlasovanie.